Krídlový výbežok klinovej kosti

Krídlový výbežok klinovej kosti (lat. processus pterygoideus ossis sphenoidalis) je párový výbežok, odstupujúci smerom nadol (kaudálne) z tela krížovej kosti. Skladá sa z dvoch vzájomne čiastočne zrastených doštičiek:
 lamina lateralis - širšia a vonkajšia,
 lamina medialis - užšia a vnútorná

Vnútornú lamelu ukončuje háčik - hamulus pterygoideus. Priestor medzi doštičkami sa nazýva krídlová jama - fossa pterygoidea, ktorá smerom nahor pokračuje ako fossa scaphoidea. V mieste odstupu krídlových výbežkov prebieha párový krídlový kanál - canalis pterygoideus.

Processus pterygoideus sa vpredu prikladá k podnebnej kosti a k čeľusti. Svojou hornou časťou ohraničuje zozadu priestor, ktorý sa označuje ako fossa pterygopalatina.

 Pozri aj 
 fossa pterygopalatina
 klinová kosť

 Zdroje 
Čihák R. Anatomie 1.
Feneis H. Anatomický obrazový slovník.

Kategória:Klinová kosť